Kŕč

Kŕč alebo spazmus (spasmus, hyperkinesis) je nefyziologický stav, kedy dochádza k nadmernému či dlhodobému sťahu kostrovej, alebo hladkej svaloviny.

Mechanizmus vzniku kŕčov tkvie v inervácii svalov, konkrétne vo vyššej dráždivosti nervov, alebo neustálom dráždení nervových synapsií rôznymi mediátormi. Kŕč môže postihovať jeden sval, alebo celé svalové skupiny. Dlhšie trvajúce spazmy hladkej svaloviny životne dôležitých orgánov (napr. bronchospazmus - kŕč svaloviny priedušiek, spazmus čreva) môžu byť fatálne.

Typy kŕčov 
 klonické
 tonické
 tonicko-klonické

Príčiny 
 nedostatočný pitný režim
 preťaženie svalov
 nedostatok niektorých minerálov, najmä horčíka
 otravou spôsobenou napríklad toxínmi z húb
 poškodenie CNS

Externé odkazy 
 NIH Medical Encyclopedia
 How Stuff Works

Zdroj 

Patofyziológia